Nochdem ues de Juan und de Bernardo ganz intressiert bim Yazze-Spiele zueglueged haend, haemmer ihne s'Spiel wellae erklaere. Mir haend glii gmaerkt das es ganze aber nur vereifacht moeglich isch und so sind mir de Reihe no abe gange.    Viel z'schnell sind die fuef Taeg vorbii gsi und mir haend ues schwere Herzens vom Bernardo muese verabschiede. De Bernardo haet ues mega leid tue, denn uf ihn und sini treue Begleiter (Esel u. Ross) haend nomol 7h und 15h Rueckweg gwarted  (gratis) und mir sind bereits noch 2h in la Paz under de Duschi gstande. Au haet da guet tue. Fuer de Arriero sind nur die effektive Transporttaeg zahlt. So sind vo sine effektiv siebe Arbedstaeg nur fuef zahlt gsi. Nid wuerkli fair.    Im Verlauf vom Trek sind au im Chrigel sini Chaefer verschwunde und de Appetit und d'Chraeft sind langsam zrugg cho. Noch einere Wuche haend mir entgueltig gnueg gha und haend vor em Trek zu de haertischte Waffe vo de Apothek griffe. Em Antibiotika sei Dank!    Am noechschte Obig haend mir de Nachtbus uf Sucre gno, wo mir voneme Franzose-Paerli (Anne&Jean-Pascal) miteme feine z'Morge empfange worde sind. D'Sucre werdet mir sechs ues wieder zaeme schluesse fuer d'Salar Uyuni (die hoechscht und groescht Salzsee uf Erde). Fuer eimol gnuessed mir mol wieder es Stadtlebe und naemeds chli ruhiger i FlipFlop und 3/4 Hose.    Wies noch Uyuni wiiter goht wuessed mir selber nonid. Mir werdet aber sicher no mit einige Ueberraschige ufwarte.    Ganz  liebi Gruess us Sucre und i knapp sechs Wuche muend ihr ues wieder ertraege, also gnuessed die Ziit no, es goht schnell.......